ඉන්දියාව හා පාකිස්තානය අතර පෙරේදා රංගිරි දඹුලු ක්‍රීඩාංගණයේ පැවැති ආසියානු කුසලාන ක්‍රිකට් තරගාවලියේ දී කඩුලු 3ක තියුණු ජයක් ලබාගැනීමට ඉන්දීය ක්‍රිකට් කණ්ඩායම සමත් විය.ලකුණු 261 ක ඉලක්කයක් හඹා ගිය ඉන්දීය පිතිකරුවෝ එක් පන්දුවක් පමණක් ඉතිරිව තිබියදී කඩුලු 7 ක් දැවී සිය ජයග්‍රහණය අත්කර ගත්හ.පන්දු 3 ක් තුළ ලකුණු 3 ක් රැස් කරගත යුතුව තිබියදී හර්බජං සිං එල්ල කළ හයේ පහරක් හේතුවෙන් ඉන්දීය පිලේ ජයග්‍රහණය උදා විය.ගෞතම් ගම්භීර් 83, මහේන්ද්‍ර සිංහ දෝනි 56, සහීඩ් අජ්මාල් 56/3.කාසියේ වාසිය දිනූ පාකිස්තාන ක්‍රිකට් නායක සහීඩ් අෆ්රිඩි මුලින් පන්දුවට පහර දීමට තීරණය කළ අතර ඕවර 49.3 කදී සියලු ක්‍රීඩකයන් දැවී ලකුණු 267 ක් රැස් කර ගත්තේ 5.39 ක ලකුණු වේගයක් රදවා ගනිමිනි.සල්මන් බට් 74, කම්රන් අක්මාල් 51, ප්‍රවීන් කුමාර 53/3, සහීර් ඛාන් 41/2, හර්බජං සිංහ 47/2.තරගයේ වීරයා සම්මානය ගෞතම් ගම්භීර් ට හිමි විය.